Diari Oficial de la Generalitat Valenciana


Sumari del DOGV 873, del 21-07-1988 (1988/811686)

ORDRE de 20 de juny de 1988, de la Conselleria d'Economia i Hisenda, per la qual s'acorda l'adquisició per la Generalitat Valenciana, d'un immoble situat a València, carrer Llibertat, núm. 3 baix dreta.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/06/20/(8)/dof/vci/html**

### Dades del document

Número de DOGV
:   873

Data del DOGV
:   21-07-1988

Secció del DOGV
:   DISPOSICIONS GENERALS

Número del document
:   1988/811686


Data del document
:   20-06-1988

Organisme emissor
:   Conselleria d'Economia i Hisenda

Tipus de document
:   Ordre

Ordre de 20 de juny de 1988, de la Conselleria d'Economia i Hisenda, per la qual s'acorda l'adquisició per la Generalitat Valenciana, d'un immoble situat a València, carrer Llibertat, núm. 3, baix, dreta.  
Les Corts Valencianes necessiten locals pròxims a la seua seu a València, plaça Sant Llorenç núm. 4, on dur a terme les seues activitats administratives. A fi d'aconseguir la màxima eficàcia d'aquestes activitats, s'ha d'evitar la dispersió del personal que les realitza, la qual cosa s'aconseguiria mitjançant l'adquisició d'uns locals que confrontassen amb el que actualment ocupa les Corts.  
Tot aixà fa aconsellable l'adquisició per la Generalitat Valenciana, d'un immoble situat a València, carrer Llibertat, núm. 3, baix dreta, per entendre que reuneix les característiques necessàries per al seu funcionament.  
Per tot això, segons que estableix l'article 30 de la Llei de la Generalitat Valenciana 3/1986, de 24 d'octubre, de Patrimoni de la Generalitat, i amb la valoració prèvia oportuna i informes del Servei de Patrimoni i de la Intervenció General.  
ORDENE:  
Article primer  
S'acorda l'adquisició, mitjançant contractació directa a títol onerós i en virtut de compra-venda, de l?immoble següent:  
- Habitatge de la planta baixa de la dreta mirant a l'edifici, assenyalada la porta amb el número u d'ordre general de l'edifici, amb un celobert per al seu ús exclusiu de sis metres trenta-vuit decímetres quadrats i també li pertany per al seu ús exclusiu el porxo número u situat en la planta alta de l'edifici de la cosa a València, carrer de la Llibertat, núm. 3, la descripció del qual és:  
Casa a València, carrer de la Llibertat, núm. 3, abans lletra E, composta de baixos, tres pisos amb habitacions encarades i golfa, amb una superfície de 257 m2, que en amesurament recent ha resultat ser 280 m2 aproximadament. Confronta: dreta eixint, coses de Ricardo Franch i de la senyora viuda de Beneyto, i celobert propietat d?aquesta finca; esquerra, cosa 5 propietat de Sarah Pérez Sanmillán, avui de diversos copropietaris; i al dors, jardí de la cosa 8 i 10 del carrer de la Unió, propietat de Juan Guillermo Pérez Sanmillán. Figura inscrita en el Registre de la Propietat de València número 10, tom 580, llibre 19 de Serrans, foli 228, finca núm. 1.025, inscripció 2ª.  
La planta baixa dreta a adquirir, pertanyent a l?immoble descrit, és propietat de la Sra. Maria del Consuelo Zapater Ponce.  
Una vegada efectuada l'escriptura de compra-venda corresponent, haurà d'inscriure's en el Registre de la Propietat, com a finca independent a nom de la Generalitat Valenciana.  
Article segon  
La planta baixa esmentada es troba lliure de càrregueres, gravàmens i inquilins.  
La compra que necessàriament es formalitzarà en escriptura pública es realitzarà per un preu de set milions (7.000.000) de pessetes.  
Les despeses i impostos que se?n deriven seran abonats per les parts, segons la Llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per a fer efectiu el que disposa aquesta Ordre.  
València, 20 de juny de 1988.  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI